cometadata/datacite-titles-descriptions-related-identifiers huggingface dataset:
DOI: 10.14457/stou.the.2007.553
title: การวิเคราะห์ความพึงพอใจด้านคุณภาพของแรงงานระดับบัณฑิตสาขาเซรามิก ในอุตสาหกรรมเซรามิกไทย

description: การวิจัยครั้งนี้มีวัตถุประสงค์ (1) เพื่อวิเคราะห์ข้อมูลทั่วไปเกี่ยวกับผู้ใช้บัณฑิต และสถานภาพของหน่วยผลิตเซรามิก (2) เพื่อวิเคราะห์ระดับความพึงพอใจด้านคุณภาพของแรงงานระดับบัณฑิตสาขาเซรามิก(3) เพื่อวิเคราะห์ความสัมพันธ์ระหว่างความพึงพอใจของผู้ใช้บัณฑิตกับคุณภาพของแรงงานระดับบัณฑิตสาขาเซรามิก และ (4) เพื่อหาข้อเสนอแนะเพื่อการพัฒนาแรงงานระดับบัณฑิตสาขาเชรามิก ผลการวิจัย พบว่า (1) ผู้ใช้บัณฑิตส่วนใหญ่เป็นเพศชาย (63.2 %) อายุระหว่าง 31-40 ปี (39.6 %)วุฒิการศึกษาระดับปริญญาตรี (56.3%) ประสบการณ์ด้านอุตสาหกรรมเชรามิกระหว่าง 10-18 ปี (45.0 %) อยู่ในหน่วยผลิตขนาดเล็ก (80.9%) มีระดับเป็นผู้จัดการ (41.5%) จำหน่ายผลิตภัณฑ์ทั้งภายในประเทศและต่างประเทศ(64.5 %) และผลิตเซรามิก ประเภทของชำร่วยและเครื่องประดับ (23.7 %) (2) ผู้ใช้บัณฑิตมีความพึงพอใจระดับมาก ในคุณภาพของบัณฑิตด้านความรู้ความสามารถ (X = 3.88) และด้านคุณลักษณะบุคลิกภาพ (X = 4.17) (3) เพศ อายุ วุฒิการศึกษา ประสบการณ์ด้านอุตสาหกรรมเชรามิก ขนาดของหน่วยผลิต ระดับหรือตำแหน่ง และประเภทของผลิตภัณฑ์เซรามิก ของผู้ใช้บัณฑิต มีความสัมพันธ์กับคุณภาพของแรงงานระดับบัณฑิตสาขาเซรามิกอย่างมีนัยสำคัญทางสถิติที่ระดับ .05 ส่วนแหล่งจำหน่ายผลิตภัณฑ์เซรามิก พบว่า ไม่มีความสัมพันธ์กับคุณภาพของแรงงานระดับบัณฑิตสาขาเซรามิก (4) ข้อเสนอแนะของผู้ใช้บัณฑิตที่พบมากที่สุด คือ มีความรู้ความสามารถ/ทักษะ ในสาขาเซรามิกเป็นอย่างดี เพื่อการพัฒนาตนเอง การทำงาน และองค์กรอย่างมีประสิทธิภาพ รองลงมา คือ มีความขยัน อดทน สู้งาน มุ่งมั่น ตั้งใจ และซื่อสัตย์
DOI: 10.14457/stou.the.2015.312
title: พฤติกรรมการบริหารความขัดแย้งของผู้บริหารสถานศึกษาสังกัดสำนักงานเขตพื้นที่การศึกษาประถมศึกษานราธิวาส

description: การวิจัยครั้งนี้มีจุดประสงค์เพื่อ (1) ศึกษาพฤติกรรมการบริหารความขัดแย้งของผู้บริหารการศึกษาสังกัดสำนักงานเขตพื้นที่การศึกษาประถมศึกษานราธิวาส และ(2) เปรียบเทียบพฤติกรรมการบริหารความขัดแย้งของผู้บริหารสถานศึกษา สังกัดสำนักงานเขตพื้นที่การศึกษาประถมศึกษานราธิวาส จำแนกตามวุฒิการศึกษา และประสบการณ์การดำรงตำแหน่งกลุ่มตัวอย่าง ได้แก่ ผู้บริหารสถานศึกษา สังกัดสำนักงานเขตพื้นที่การศึกษาประถมศึกษานราธิวาส จำนวน 327 คน เครื่องมือที่ใช้ในการวิจัย ได้แก่ แบบสอบถามเกี่ยวกับพฤติกรรมการบริหารความขัดแย้งของผู้บริหารสถานศึกษา ซึ่งมีค่าความเที่ยง .88 และแบบบันทึกข้อมูลพื้นฐานของผู้บริหารสถานศึกษาด้านวุฒิการศึกษา และประสบการณ์การดำรงตำแหน่งสถิติที่ใช้ ได้แก่ ค่าความถี่ ค่าร้อยละ และการทดสอบไคสแควร์ ผลการวิจัย ปรากฏว่า (1) ผู้บริหารสถานศึกษา สังกัดสำนักงานเขตพื้นที่การศึกษาประถมศึกษานราธิวาส มีพฤติกรรมบริหารความขัดแย้งด้านการเอาชนะอยู่ในระดับมากที่สุดรองลงมา คือพฤติกรรมการหลีกเลี่ยง และต่ำสุดเป็นพฤติกรรมการยอมให้ และ (2) ผู้บริหารสถานศึกษาที่มีวุฒิการศึกษาแตกต่างกันมีพฤติกรรมการบริหารความขัดแย้งไม่ต่างกัน แต่ผู้บริหารสถานศึกษาที่มีประสบการณ์การดำรงตำแหน่งต่างกันมีพฤติกรรม การบริหารความขัดแย้งต่างกันอย่างมีนัยสำคัญทางสถิติที่ระดับ .05 || The purposes of this research were (1) to study conflict management behaviors of school administrators under Narathiwat Primary' Education Service Area Offices; and (2) to compare conflict management behaviors of school administrators under Narathiwat Primary Education Service Area Offices classified by educational level and administrative experience. The research sample consisted of 327 school administrators under Narathiwat Primary Education Service Area Offices. The employed research instruments were a questionnaire on conflict management behaviors of school administrator with reliability coefficient of . 88, and a data recording form on background information of school administrator in terms of educational level and administrative experience. Statistics for data analysis were the frequency, percentage, and chi-square test. The results showed that (1) the top conflict management behavior employed by school administrators under Narathiwat Primary Education Service Area Offices was that of competition, followed by that of avoidance; while the least employed behavior was that of accommodation; and (2) school administrators with different educational levels were not significantly different in their conflict management behaviors; while those with different administrative experiences differed significantly in their conflict management behaviors at the .05 level.
DOI: 10.14457/stou.the.2009.330
title: คู่มือการจัดการอาชีวอนามัยและความปลอดภัยในการปฏิบัติงานในเรือหลวงสายบุรี

description: การปฏิบัติงานของกำลังพลในเรือหลวงสายบุรี มีความเสี่ยงทั้งจากสภาพแวดล้อมภายในเรือและภายนอกตัวเรือ จากลักษณะของงานและกิจกรรมต่าง ๆ ในเรือ ทั้งงานประจำและงานพิเศษ เช่น การเคาะสนิม การผสมสี การทาสีเรือ การประกอบอาหาร การเดินเครื่องจักร การซ่อมทำ การล้างอุปกรณ์ เป็นต้น อาจก่อให้เกิดอันตรายต่อสุขภาพอนามัยของผู้ปฏิบัติงานหรือกำลังพลภายในเรือได้ ดังนั้นการศึกษาสาเหตุของอันตรายเพื่อนำไปสู่การกำหนดแนวทางการปฏิบัติงานและมาตรการเฝ้าระวังด้านอาชีวอนามัยและความปลอดภัยของกำลังพลเพื่อป้องกันอันตรายส่งเสริมสุขภาพอนามัย ป้องกันโรค และลดการเกิดอุบัติเหตุอันเนื่องจากการทำงานจึงเป็นงานที่มีความสำคัญต่อสุขภาพอนามัยของกำลังพลที่ปฏิบัติงานในเรือหลวงเพราะจะส่งผลต่อการปฏิบัติภารกิจในภาพรวมของ ทร.โดยตรงจากการศึกษาพบว่าอุบัติภัยส่วนใหญ่นั้นมีสาเหตุมาจากผู้ปฏิบัติงานขาดความรู้และความเข้าใจในงานด้านอาชีวอนามัยและความปลอดภัย และกองทัพเรือเองก็ยังไม่มีแนวทางในการบริหารจัดการความปลอดภัยในเรือหลวงที่ชัดเจนเป็นรูปธรรมคู่มือฉบับนี้จัดทำขึ้นโดยได้รวบรวมข้อมูลเกี่ยวกับอันตรายจากการปฏิบัติงานบนเรือหลวงและได้นำมากำหนดเป็นมาตรการในการจัดการอาชีวอนามัยและความปลอดภัยให้ประจำเรือใช้เป็นแนวทางในการปฏิบัติงานโดยเน้นการใช้อุปกรณ์ป้องกันส่วนบุคคลและปฏิบัติตามกฎความปลอดภัยในการปฏิบัติงานในเรือหลวงสายบุรีร่วมกับการนำระบบการบริหารจัดการด้านความปลอดภัยเข้ามาใช้งานภายในเรือคู่มืออาชีวอนามัยและความปลอดภัยในการปฏิบัติงานในเรือหลวงสายบุรีเล่มนี้ กำลังพลในเรือ สามารถนำความรู้ไปปฏิบัติจนเกิดเป็นทักษะมากขึ้น นอกจากนั้นกำลังพลยังสามารถนำความรู้และทักษะในการทำงานในเรือหลวงไปประยุกต์ใช้กับงานในลักษณะแบบเดียวกันได้
DOI: 10.15468/dl.suwk9x
title: Occurrence Download

description: A dataset containing 1 species occurrences available in GBIF matching the query:
{
 "TaxonKey" : [
 "is Clematis elobata"
 ]
}

 The dataset includes 1 records from 1 constituent datasets; see https://api.gbif.org/v1/occurrence/download/0049373-250811113504898/datasets/export for details.
 
Data from some individual datasets included in this download may be licensed under less restrictive terms.